### ΟΜΗΡΟΥ ΟΔΥΣΣΕΙΑ

### ε 421-552

**Στόχοι**: οι μαθητές:

να κατανοήσουν το περιεχόμενο της ενότητας

να παρακολουθήσουν την εξέλιξη της πλοκής

να ηθογραφήσουν τον Οδυσσέα

να αντιληφθούν τους εξισορροπητικούς μεταξύ τους ρόλους της Αθηνάς και του Ποσειδώνα

να παρακολουθήσουν τον χρόνο δράσης της *Οδύσσειας*.

### [Συνοπτική θεώρηση]

**• Ανάγνωση της ενότητας ε 421-552 .**

**• Επισήμανση των κύριων σημείων που βοηθούν στην εξέλιξη του μύθου.** (επεμβαίνει η Αθηνά σταματώντας την ανεμοθύελλα / αφού είχε φύγει ο Ποσειδώνας / ο ένας μισούσε τον Οδυσσέα, ο άλλος τον αγαπούσε / δεν μπορούν να δράσουν συγχρόνως οι δύο θεοί, γιατί θα πρέπει να συγκρουστούν μεταξύ τους / εξισορροπητικοί οι ρόλοι τους – για δυο μερόνυχτα / 29η και 30ή μέρα ο Οδυσσέας παλεύει με τα κύματα / επίμονος, αγωνιστής – την τρίτη μέρα / 31η μέρα της δράσης βλέπει στεριά – η θαλασσοταραχή όμως επιμένει – ο Oδυσσέας μονολογώντας προβληματίζεται πώς να βγει στην ακτή / ερευνά διάφορες πιθανότητες και επιλέγει την πιο κατάλληλη / εύστροφος, συνετός – ένα μεγάλο κύμα τον ρίχνει πάνω στα βράχια και επιστρέφοντας τον ξαναρίχνει στον βυθό – σώζεται χάρη στη βοήθεια της Αθηνάς – ο Οδυσσέας καταφέρνει να φτάσει στις εκβολές ενός ποταμοθεού – τον παρακαλεί / ευσεβής, και ο ποταμός ανακόπτει τη ροή του, ο ήρωας κολυμπάει στην κοίτη του ποταμού, λύνει το μαντήλι και το ρίχνει στα νερά του ποταμού για να επιστραφεί στην Ινώ – ο Οδυσσέας βγαίνει από τον ποταμό και μονολογώντας πάλι προβληματίζεται για τη διανυκτέρευσή του / εύστροφος, συνετός – βρίσκει καταφύγιο σε κοντινό δάσος, όπου χώνεται ανάμεσα στα δέντρα, ξαπλώνει κάτω, σκεπάζεται με φύλλα, και κατάκοπο τον παίρνει ο ύπνος / νύχτα μετά 31η μέρα)

**• Ανακεφαλαίωση** της ραψωδίας **ε** → βλ. σ. 72 σχολ. εγχ.

### Εργασίες:

1) Να ηθογραφήσετε τον Οδυσσέα από την πάλη του με τα κύματα και τους μονολόγους του.

2) Πού νομίζετε ότι οφείλεται η σωτηρία του Οδυσσέα: α) στην επέμβαση της Ινώς, β) στην επέμβαση της Αθηνάς, γ) στον ίδιο τον Οδυσσέα; Να τεκμηριώσετε την απάντησή σας.